20 Original Greatest Hits by George Jones | 792014071724 | CD | Barnes & Noble® B&N Top 100 NY Times Bestsellers
20 greatest hits by hawkshaw hawkins Straatkind | SkalkSkryf
« Lappies se selfmoord
God is dood? »
November 5, 2008 deur Louwie
Ry elke dag hier deur die middedorp, ook genoem klein Nigerië. Berugte plek. Dwelms word glo openlik gesmous, cutshops word onder die oog van die gereg bedryf en die menere uit die noorde ry met groot, blink motors rond.
En van tyd tot tyd staan die meisiekind iewers op die hoek van ‘n straat. Soms lyk sy goed versorg, hare gewas, mooi klere aan en lyk sy selfs vrolik. As ek verby ry smile sy vir my en waai met die handjie, dan smile ek trug en waai vir haar en wonder of haar ma weet wat haar kind vir ‘n lewe doen. Nogal ‘n mooi kind.
Ander dae soos vandag sit sy op die sypaadjie, verwaarloos, vuil hare, vuil klere en sonder die glimlag. Dit is seker die tyd wanneer haar Nigeriese pimp nie vir haar genoeg dwelms gegee het om die werk draaglik te maak nie. Meeste van haar kliënte is waarskynlik die swart mans uit die omgewing, en so nou en dan ‘n ou wit man met ‘n BMW of Merc.
Soms sit sy daar reg voor die kerk, inderwaarheid op die kerk se trappe. As sy daar sit lyk sy altyd afgerem en moeg. Mens wonder, het die predikant al met haar gaan praat of draai hy ook maar die kop anderkant toe? Wat het oor die kind se lewe geloop dat sy daar beland het? Die enigste padjie uit die gemors uit vir haar is waarskynlik die dood een nag iewers in ‘n steeg in daardie hool. AIDS het sy sekerlik reeds, wat sy dan aan elke bliksem wat haar gebruik oordra, en wat dit dan huis toe vat na sy vrou en almal wat hy mee rondslaap.
Die kind met haar glimlag en die waai van die hand ontstel mens. Dit bly in jou gedagtes die res van die dag, en dan vergeet jy, tot sy weer daar staan eendag. Dan wonder jy hoe jy kon vergeet het.
Dan is ‘n mens tog dankbaar vir jou eie kinders wat nie daardie pad geloop het nie.
Posted in Louwie | Tagged Hoer, Prostitusie, Straatkind | 9 Kommentaar
op November 10, 2008 at 8:53 nm maxie
Ai, dis sad…
op November 11, 2008 at 1:35 nm Johan Swarts
op November 12, 2008 at 11:58 vm maria
vir die Silver Ponie skenker as jy niks te se het nie doen dit
die sielloses is maar met ons soos griep altwee maak my siek.
op Oktober 10, 2013 at 10:34 vm Zuanne
Ek vra toestemming om hierdie stuk van jou net so in my boek te publiseer wat handel oor straatkinders en minderjarige prostitute, onder andere
op Oktober 10, 2013 at 1:20 nm Louwie
Haai Zuanne, dit is in orde, jy mag maar die storie gebruik.
Vertel meer van die boek. Sal dit graag wil lees.
op Oktober 10, 2013 at 2:16 nm Zuanne
Soos aangevra – inligitng oor die boek: KINDERS VAN DIE WIND SA
Straatkind. Swerfkind. Soek-kind.
Die drie woorde som die boek ‘Kinders van die Wind SA’ op
‘Kinders van die Wind SA’ is gebaseer op ware verhale. Die boek vertel van aangenome kinders, kinderhuiskinders, pleegkinders en straatkinders. Die boek het sy ontstaan uit navorsing oor dié kinders, en bespreek die oorsake en die gevolge van kinders wat swerf en grootword sonder ‘n vaste vesting en biologiese ouerlike liefde.
‘Kinders van die wind SA‘ is aan Jeannine du Plessis, een van Dirk Prinsloo en Cézanne Visser, oftewel Advokaat Barbie, se slagoffers, opgedra; Jeannine se tragiese verhaal is een van die stories wat in die boek vertel word.
Die boek vertel ook van die Suid-Afrikaanse Kindersorgstelsel huidiglik in plek wat veronderstel is om te beskerm – maar die kinders faal.
Daar is verhale van intense pyn, frustrasie en moedeloosheid, maar… die boek ‘Kinders van die Wind SA’ vertel ook van ‘n GROOT GOD -die enigste hoop en redding.
SWERFKIND the music CD: Adrian Castleman en Matt Hurter het die CD‘Swerfkind’ opgeneem wat saam met die boek ‘Kinders van die Wind SA” uitgereikword.
Besoek gerus die webwerf vir uittreksels uit die boek: http://www.swerfkind.webs.com
op Oktober 10, 2013 at 2:26 nm Louwie
Dit lyk my die boek is reeds beskikbaar. Klink na `n baie hartseer storie. Dapper van jou om die mense te probeer help het. Ek dink oorweldigend begin nie eers om die taak te beskryf nie!
Beplan jy `n opvolg boek waarin jy my storie wil gebruik?
op Oktober 10, 2013 at 2:43 nm Zuanne
Jou storie gaan in hierdie boek – die boek is reeds by die taalversorgers. Ek wou nie graag dat die boek uitlek voor die laaste nippertjie nie – die inhoud is van so ‘n aard dat die owerhede dit dalk sou wou stop, daarom het ek nou eers almal se toestemming gevra – en gelukkig gekry! Dus hoef ek niks te verwyder nie.
KINDERS VAN DIE WIND behoort die na die 7de November in druk beskikbaar te wees en op die internet by al die gewone plekke (Kindle, Kobo, etc) voor die einde van Oktober 2013.
En ja – daar is ‘n opvolg boek – feitlik klaar geskryf.
op April 27, 2014 at 8:47 nm Zuanne
Email asb ‘n adres om die ‘ROU’ uitgawe van die boek ‘Kinders van die wind” na te stuur, waarin die blog “Straatkind” in verskyn.